open-index/open-wikipedia-markdown huggingface dataset:
Jambinen tetrametri

**Jambinen tetrametri** on antiikin kreikkalaisesta metriikasta peräisin oleva runomitta, jossa tetrametrisäkeet koostuvat neljästä jambisesta metronista. Sitä käytettiin muun muassa komedioiden dialogiosuuksissa.

Runomitassa säkeet ovat yleensä katalektisiä, jolloin kyseessä on *jambinen katalektinen tetrametri*. Latinankielisessä komediassa mitta tunnetaan nimellä *jambinen [[septenaari]]*.

## Kaava

Runomitan säkeen katalektisen muodon peruskaava on ( = lyhyt tavu,  = pitkä tavu,  = anceps eli lyhyt tai pitkä tavu):

:

Yksi jambimetron on  ja se koostuu kahdesta jambijalasta .

## Esimerkki

Aristofaneen komediasta *[[Pilvet (Aristofanes)|Pilvet]]*:

:
:
:
:
:
:
:

:*hōs hēdy kai|nois pragmasin || kai deksiois | homilein,*
:*kai tōn kathes|tōtōn nomōn || hyperfronein | dynasthai.*
:*egō gar hote | men hippikē || ton nūn monē | proseikhon,*
:*ūd’ an tri’ ei|pein rhēmath’ hoi|os t’ ēn prin eks|amartein·*
:*nyni d’ epei|dē m’ hūtosi || tūtōn epau|sen autos,*
:*gnōmais de lep|tais kai logois || ksyneimi kai | merimnais,*
:*oimai dida|ksein hōs dikai|on ton patera | kolazein.*

:
:
:
:
:
:
:

:On mainio|ta, että hän, | ken uuden a|jan aatteet
:näin hallitsee, | on yläpuol|la vanhain har|haluuloin.
:Kun kilpa-a|johevosi|a harrastin | vain ennen,
:niin tuskin sa|naa kolmea | sain kohdallen|sa käymään.
:Vaan nyt, kun i|sä heittämään | mun saatti moi|set hommat,
:kun oppinut | oon hienot aat|teet, kunnon kie|lenkäytön,
:niin aion teil|le todistaa, | ett' isäänsä | saa pieksää.

## Lähteet
Trokeinen tetrametri

**Trokeinen tetrametri** (myös *trokeeinen tetrametri*) on antiikin kreikkalaisesta metriikasta peräisin oleva runomitta, jossa tetrametrisäkeet koostuvat neljästä trokeisesta metronista. Sitä käytettiin kreikkalaisessa näytelmäkirjallisuudessa, erityisesti komediassa mutta myös tragediassa, ajoittain jambin ohella. Aristoteleen mukaan se oli näytelmien dialogiosuuksien alkuperäinen runomitta.

Runomitassa säkeet ovat yleensä katalektisiä, jolloin kyseessä on *trokeinen katalektinen tetrametri*. Latinankielisessä komediassa mitta tunnetaan nimellä *trokeinen [[septenaari]]*. Itämerensuomalaisessa runoudessa kalevalamitta eli nelipolvinen trokee vastaa trokeeista tetrametriä.

## Kaava

Runomitan katalektisen säkeen peruskaava on ( = lyhyt tavu,  = pitkä tavu,  = anceps eli lyhyt tai pitkä tavu):

:

Yksi trokeemetron on  ja se koostuu kahdesta trokeejalasta .

## Esimerkki

Aristofaneen komedian *[[Pilvet (Aristofanes)|Pilvet]]* parabasiksesta, jossa kuoron johtaja puhuu suoraan yleisölle:

:
:
:
:
:

:*hēnikh’ hēmeis | deur’ aformas|thai pareskeu|asmetha,*
:*hē selēnē | syntykhūs’ hē|min epestei|len frasai,*
:*prōta men khai|rein Athēnai|oisi kai tois | ksymmakhois·*
:*eita thymai|nein efaske· || deina gar pe|ponthenai*
:*ōfelūs’ hy|mas hapantas, || ū logois all’ | emfanōs.*

:
:
:
:
:

:Kun me tänne | tullaksemme | laittauduimme | lähtöhön
:saapui Kuutar, | pyysi meitä | tuomaan teille | viestin tään:
:Tervehtii  kansaa | hän, ja liitto|laisia,
:vaan on teille | kiukuissansa: | ootte kiittä|mättömät
:vaikka teitä | hyödyttää hän | töin, ei sanoin | yksistään.

## Lähteet
Amfibrakhys

**Amfibrakhys** (, ”kummaltakin puolelta lyhyt”; ) on metron, joka on peräisin antiikin kreikkalaisesta metriikasta. Se koostuu yhdestä pitkästä tavusta, jonka kummallakin puolella on lyhyt tavu, eli sen kaava on ( = lyhyt tavu,  = pitkä tavu):

:

Amfibrakhys on antiikin runoudessa harvinainen sekä itsenäisenä yksikkönä että pidempinä jaksoina. Sitä on käytetty jonkin verran nykyrunoudessa.

## Lähteet
Bacchaeus

**Bacchaeus** (myös *bacchius*, *bakkhinen mitta*,  tai ) on metron, joka on peräisin antiikin kreikkalaisesta metriikasta. Metron on saanut nimensä siitä, että sitä käytettiin erityisesti hymneissä Bakkhokselle. Roomalaisessa runoudessa runomittaa käytti erityisesti Plautus.

## Kaava

Metronin kaava on ( = lyhyt tavu,  = pitkä tavu):

:

## Bacchaeusmittoja

Kreikkalaisen ja roomalaisen runouden bacchaeusmittoja ovat muun muassa ( = lyhyt tavu,  = pitkä tavu,  = anceps eli lyhyt tai pitkä tavu):

**Bakkhinen [[dipodia]]** (*ba<sup>2</sup>*) eli **bakkhinen [[dimetri]]** (*ba<sup>d</sup>*)
:Säe koostuu kahdesta bakkhisesta metronista.
:

**Bakkhinen [[tripodia]]** (*ba<sup>3</sup>*)
:Säe koostuu kolmesta bakkhisesta metronista.
:

**Bakkhinen [[kataleksis|katalektinen]] [[tripodia]]** (*ba<sup>3c</sup>*)
:Säe koostuu kolmesta bakkhisesta metronista, joista viimeinen on katalektinen.
:

**Bakkhinen [[kvaternaari]]** (*ba<sup>4</sup>*) eli **bakkhinen [[tetrametri]]**
:Säe koostuu neljästä bakkhisesta metronista.
:

**Bakkhinen [[senaari]]** (*ba<sup>6</sup>*)
:Säe koostuu kuudesta bakkhisesta metronista.
:

**Bakkhinen [[kolon]]** (*ba<sup>c</sup>*)
:Käytetään usein yhdessä muiden bakkhisten mittojen kanssa.
: tai 

## Lähteet
Creticus

**Creticus** (, , ”kreetalainen”) on metron, joka on peräisin antiikin kreikkalaisesta metriikasta. Metron on saanut nimensä siitä, että sitä käytti ensimmäisenä kreetalainen Thaletas 600-luvulla eaa.

## Kaava

Metronin kaava on ( = lyhyt tavu,  = pitkä tavu):

:

## Kreetalaisia mittoja

Kreikkalaisen ja roomalaisen runouden kreetalaisia mittoja ovat muun muassa ( = lyhyt tavu,  = pitkä tavu,  = anceps eli lyhyt tai pitkä tavu):

**Kreetalainen [[dipodia]]** (*cr<sup>2</sup>*) eli **kreetalainen [[dimetri]]** (*cr<sup>d</sup>*)
:Säe koostuu kahdesta kreetalaisesta metronista.
:

**Kreetalainen [[tripodia]]** (*cr<sup>3</sup>*)
:Säe koostuu kolmesta kreetalaisesta metronista.
:

**Kreetalainen [[kvaternaari]]** (*cr<sup>4</sup>*) eli **kreetalainen [[tetrametri]]**
:Säe koostuu neljästä kreetalaisesta metronista.
:

**Kreetalainen [[kolon]]** (*cr<sup>c</sup>*)
:

## Lähteet
Paroimiakos

**Paroimiakos** (, ) eli *anapestinen katalektinen dimetri* on antiikin kreikkalaisesta metriikasta peräisin oleva runomitta, jossa dimetrisäkeet koostuvat kahdesta anapestisestä metronista. Säe on katalektinen eli lopusta vajaa, mikä erottaa sen anapestisestä dimetristä. Paroimiakos esiintyy usein pidemmän anapestijakson lopussa.

## Kaava

Runomitan säkeen peruskaava on ( = lyhyt tavu,  = pitkä tavu,  = anceps eli lyhyt tai pitkä tavu):

:

## Esimerkki

Muinaiskreikkalainen sanonta:

:

:*mega to stoma tū | eniautū*

:”(Yhdenkin) vuoden suu on suuri”

## Lähteet
Jambinen trimetri

**Jambinen trimetri** on antiikin kreikkalaisesta metriikasta peräisin oleva runomitta, jossa trimetrisäkeet koostuvat kolmesta jambisesta metronista. Jambista trimetriä käytettiin erityisesti kreikkalaisten näytelmien dialogiosuuksissa.

## Kaava

Runomitan säkeen peruskaava on ( = lyhyt tavu,  = pitkä tavu,  = anceps eli lyhyt tai pitkä tavu):

:

Yksi jambimetron on  ja se koostuu kahdesta jambijalasta . Säkeen ensimmäisessä ja toisessa metronissa joku pitkistä tavuista voidaan korvata kahdella lyhyellä, jolloin nämä metronit voivat olla peruskaavan lisäksi myös seuraavien variaatioiden mukaisia:

:
:
:

Joskus, kuten erisnimen sovittamiseksi runomittaan, myös alun anceps-tavu voidaan korvata kahdella lyhyellä tavulla:

:

## Esimerkki

Aiskhyloksen *[[Persialaiset (Aiskhylos)|Persialaisista]]*, katkelma Salamiin meritaistelun kuvauksesta:

:
:
:
:
:
:
:
:
:
:
:

:*salpinks d᾽ au|tē pant᾽ ekein᾽ | epeflegen.*
:*euthys de kō|pēs rhothiados | ksynembolē*
:*epaisan hal|mēn brykhion ek | keleumatos,*
:*thoōs de pan|tes ēsan ek|faneis idein.*
:*to deksion | men prōton eu|taktōs keras*
:*hēgeito kos|mō, deuteron | d᾽ ho pas stolos*
:*epeksekhō|rei, kai parēn | homū klyein*
:*pollēn boēn, | ‘ō paides Hel|lēnōn ite,*
:*eleutherū|te patrid᾽, eleu|therūte de*
:*paidas, gynai|kas, theōn te pat|rōōn hedē,*
:*thēkas te progo|nōn: nyn hyper | pantōn agōn.’*

:
:
:
:
:
:
:
:
:
:
:

:Ja niin leimah|ti sieltä tor|ven toitotus;
:yht'aikaa ko|hisevat ai|rot iskivät
:suolaiseen, sy|vään mereen, käs|kyn kuultuaan,
:ja kohta lai|vat saattoi näh|dä selvästi.
:Oikea sii|pi johti muo|dostelmana,
:hyvässä jär|jestyksessä, | ja laivaston
:pääjoukko seu|rasi. Ja koh|ta kantautui
:valtaisa huu|to: ”Hellaan lap|set, eteenpäin!
:Vapauden täh|den, isänmaam|me vapauden,
:lastemme, vai|mojemme, i|säin hautojen
:ja jumaltem|me temppelei|den puolesta!
:Nyt määrää koh|talomme tä|mä kamppailu.

## Lähteet
Kataleksis

**Kataleksis** (, ”lopetus”, ”lopputavu”) on kreikkalaisen metriikan käsite, joka viittaa metronin tai runosäkeen viimeiseen tavuun ja sen käsittelyyn eri runomitoissa. *Katalektinen* () metron tai säe on sellainen, jossa viimeinen tavu on korvattu tauolla, toisin sanoen se on lopusta vajaa. Esimerkiksi daktyylinen heksametri, jambinen tetrametri ja trokeinen tetrametri esiintyvät kreikkalaisessa runoudessa yleensä katalektisessä muodossa.

Sellainen metron tai runosäe, jossa ei ole kataleksistä eli joka on täydellinen, on *akatalektinen* (). Jos säkeen lopussa on ylimääräinen tavu, se on *hyperkatalektinen* ().

## Esimerkki
Trokeisen katalektisen tetrametrin kaava on ( = lyhyt tavu,  = pitkä tavu,  = anceps eli lyhyt tai pitkä tavu):

:

Trokeisen akatalektisen tetrametrin kaava puolestaan on:

:

## Lähteet
Khoriambi

**Khoriambi** (*korijambi*, , ) on nelitavuinen metron, joka on peräisin antiikin kreikkalaisesta metriikasta. Se muodostuu yhdestä trokeesta ja yhdestä jambista, ja sen kaava on ( = pitkä tavu,  = lyhyt tavu):

:

Khoriambi on ytimenä useimmissa aiolialaisen lyriikan säkeissä, ja eri runoilijoilla niitä laajennetaan alusta ja lopusta eri tavoilla.

## Lähteet
Spondee

**Spondee** (, ) on runojalka ja metron, joka on peräisin antiikin kreikkalaisesta metriikasta. Se koostuu kahdesta pitkästä (, *longum*) tavusta, eli sen kaava on:

:

Spondeeta esiintyy runomitoissa erityisesti ( = lyhyt tavu, *brevis*) daktyylimetroneiden  ja anapestijalkojen  korvaajana, sekä daktyylisessä katalektisessä heksametrissä paitsi daktyylien paikalla myös viimeisenä metronina yhdessä trokeen  kanssa. Heksametrisäe voi enimmillään koostua lähes pelkästään spondeemetroneista viidettä metronia lukuun ottamatta:

:

Metron on saanut nimensä siitä, että sitä käytettiin alun perin juomauhrien () yhteydessä esitetyssä musiikissa.

## Lähteet
Tribrakhys

**Tribrakhys** (, ”kolme lyhyttä”; ) on metron, joka on peräisin antiikin kreikkalaisesta metriikasta. Se koostuu kolmesta lyhyestä tavusta, eli sen kaava on ( = lyhyt tavu):

:

## Lähteet
Dead Cities, Red Seas & Lost Ghosts

__NOTOC__

**Dead Cities, Red Seas & Lost Ghosts** on ranskalaisen elektronista musiikkia tuottavan duo M83:n toinen studioalbumi, jonka julkaisi Gooom Disques 14. huhtikuuta 2003. Taiteilija Justine Kurland maalasi albumin kansikuvan. Albumi ottaa vaikutteita shoegazesta.

Kappaletta "Gone" käytettiin vuonna 2015 ilmestyneen ''Mr. Robot'' -televisiosarjan soundtrackissa.

## Kappaleet
#
#
#
#
#
#
#
#
#
#
#
#
# (hidden track)
# (hidden track)

## Arvostelut
* Metacritic: 86/100 
* Pitchfork: 9.2/10 

## Lähteet

## Aiheesta muualla
* ''Dead Cities, Red Seas & Lost Ghosts'' Discogsissa
Saksan kansalliskokous

**Saksan kansalliskokous** voi tarkoittaa seuraavia historiallisia edustajakokouksia:

*Frankfurtin kansalliskokous vuosina 1848–1849
*Weimarin kansalliskokous vuosina 1919–1920

## Muita
*Parlamentaarinen neuvosto (*Parlamentarischer Rat*), Bonnissa vuonna 1949 kokoontunut perustuslakia säätävä kansalliskokous
Dee Dee Sharp

**Dee Dee Sharp** (synt. **Dione LaRue**, 9. syyskuuta 1945) on yhdysvaltalainen rhythm and blues -laulaja, joka aloitti äänitysuransa taustalaulajana vuonna 1961. 

## Diskografia
### Studioalbumit
**[[It’s Mashed Potato Time]]* (1962)
**Songs of Faith* (1962)
**Down to Earth* (Chubby Checkerin kanssa) (1962)
**Do the Bird* (1963)
**Down Memory Lane* (1963)
**Happy Bout the Whole Thing* (1975)
**What Color Is Love* (nimellä *Dee Dee Sharp Gamble*, Kenneth Gamblen kanssa) (1977)
**Dee Dee* (1980)

### Kokoelma-albumit
**18 Golden Hits* (1963)
**All the Hits* (1963)
**Biggest Hits* (1963)
**Best of Dee Dee Sharp 1962–1966* (2005)
**Sharp Goes Wild* (2006)

## Lähteet
Rivaz

**Rivaz** on kunta Sveitsissä Vaud’n kantonissa. Siellä oli vuoden 2016 lopulla 358 vakinaista asukasta. Kunta on pinta-alaltaan Sveitsin pienin, 29 hehtaaria.

## Sijainti
Rivaz sijaitsee Genevenjärven pohjoisrannalla. Rivazin kylä sijaitsee 15 kilometriä Lausannesta itään ja 10 kilometriä Montreux’sta luoteeseen.

## Historiaa
Rivaz on ollut asuttua aluetta roomalaisten aikaan. Alueen halki virtaavassa Forestayjoessa oli mylly vuodesta 1420 vuoteen 2005. Joessa on ollut vesivoimalaitos vuodesta 2014.

## Talous
Rivazin alueesta kaksi kolmannesta (20 hehtaaria) on viininviljelyaluetta. Työpaikoista 72 prosenttia liittyi vuonna 2005 maanviljelyyn. Rivaz on osa Lavaux’n maailmanperintökohdetta. 

## Liikenne
SBB:n rautatie Lausanne–Brig kulkee Rivazin halki, aivan Genevenjärven rannassa. Radan varrella on Rivazin asema. Myös valtatie 9 seurailee järven rantaa.

Moottoritie A9 ja Vevey–Puidoux-rautatie ohittavat Rivazin pohjoispuolitse.

## Lähteet
*

### Viitteet

## Aiheesta muualla


2009-08-27 Lake Geneva 415.JPG|Rivazin ja Chebrez’n kylät Genevenjärveltä nähtynä.
2012-08-12 10-10-10 Switzerland Canton de Vaud Rivaz.JPG|Viinitarhat hallitsevat Rivazin maisemaa.
FFS Re 460061-5 Rivaz 190509 CIS125 LEMANO GE-MICL.jpg|Geneve–Milano-juna kulkee Rivazin halki.
Moulins de Rivaz, par Jean-Antoine Linck, huile sur toile, fin XVIIIIe siècle.jpg|Vanha mylly Forestayjoen alajuoksulla.
Villeneuve (Sveitsi)

**Villeneuve** on kunta Sveitsissä Vaud’n kantonissa. Siellä oli vuoden 2016 lopulla 5&nbsp;573 vakinaista asukasta. Villeneuve on ollut kaupunki vuodesta 1214 .

## Sijainti
Villeneuve sijaitsee Genevenjärven kaakkoisrannalla viitisen kilometriä Montreux’sta etelään. 

## Liikenne
SBB:n rautatie Lausanne–Brig kulkee Villeneuven halki. Moottoritie A9 ohittaa Villeneuven kaupungin itäpuolelta.

## Lähteet
*

### Viitteet

## Aiheesta muualla
Luettelo kehitysavun avunantajamaista

Tämä on luettelo kehitysavun avunantajamaista. Luettelo perustuu OECD:n julkaisemaan viralliseen kehitysapuun (ODA) kehitysmaiden kehitysyhteistyökomitean (DAC) jäsenmaista ja Euroopan unionista, OECD: n julkaisuun kuuluvat muut kuin DAC:n jäsenet luetellaan erikseen.

Suurimmat avunantajamaat vuonna 2015 olivat Yhdysvallat, Britannia, Saksa, Japani ja Ranska, Ruotsin osuus bruttokansantulosta oli 1,40 prosenttia ja Yhdistyneiden arabiemiirikuntien, Norjan, Luxemburgin, Tanskan, Alankomaiden ja Britannian bruttokansantulon ylittämä Yhdistyneiden Kansakuntien ODA-tavoite on 0,7 prosenttia BKT:stä, Euroopan unioni keräsi suuremman osan BKT: stä ulkomaisen avun muodossa kuin mikään muu talousliitto

## Virallinen netto-osuus kehitysavusta maittain vuonna 2015
Jotta virallinen kehitysapua voitaisiin antaa, maksuosuuteen on sisällytettävä kolme ehtoa:
*"Virallinen sektori" (eli hallitus tai valtion virastot));
*Taloudellisen "kehityksen" ja hyvinvoinnin edistäminen tärkeimpänä tavoitteena;
*Myönteisillä taloudellisilla ehdoilla (toisin sanoen edullisilla lainaehdoilla,)

Siten julkisen kehitysavun ODA määritelmä ei sisällä yksityisiä lahjoituksia,

OECD: n kehitysapukomitean jäsenten kokonaistalousarvio oli 132 miljardia dollaria vuonna 2015, ja sen myötä saivat seuraavat maat:

DAC ulkopuolella olevat valtiot jotka ovat OECD:n luvuissa 2015:

## Nettoton virallinen kehitysapu, maittain, prosenttiosuus bruttokansantulosta vuonna 2015
OECD laatii myös kehitysapukomitean jäsenet niiden julkisen kehitysavun määrällä, jonka ne käyttävät prosenttiosuutena Bruttokansantulosta:

#  – 1,40 %
#  – 1,05 %
#  – 0,93 %
#  – 0,85 %
#  – 0,76 %
#  – 0,71 %
#  – 0,56 %
#  – 0,52 %
#  – 0,52 %
#  – 0,42 %
#  – 0,37 %
#  – 0,36 %
#  – 0,32 %
#  – 0,28 %
#  – 0,27 %
#  – 0,27 %
#  – 0,24 %
#  – 0,22 %
#  – 0,21 %
#  – 0,17 %
#  – 0,16 %
#  – 0,15 %
#  – 0,14 %
#  – 0,14 %
#  – 0,13 %
#  – 0,12 %
#  – 0,10 %
#  – 0,10 %

DAC ulkopuolella olevat valtiot, jotka ovat OECD:n luvuissa 2015
*  – 1,09 %
*  – 0,54 %
*  – 0,15 %
*  – 0,15 %
*  – 0,13 %
*  – 0,11 %
*  – 0,09 %
*  – 0,07 %
*  – 0,06 %

## Lähteet
Kendji

__NOTOC__
**Kendji** on ranskalaisen laulaja Kendji Girac’n ensimmäinen albumi. Se julkaistiin 8. syyskuuta 2014.

## Kappaleet
# Color Gitano
# Andalouse
# Mon univers
# Viens chez nous1
# Cool
# Mi amor
# Avec toi
# Baila amigo
# Je m'abandonne
# Gentleman (feat. Marine Basset)
# Au sommet
# Elle m'a aimé
# Bella
# Conmigo
# Les richesses du cœur
# One Last Time (feat. Ariana Grande)
Simonetta Puccini

**Simonetta Puccini** (2. kesäkuuta 1929 – 16. joulukuuta 2017) oli italialaisen säveltäjän Giacomo Puccinin pojantytär ja ainoa tunnustettu jälkeläinen. Signora Puccini oli Giacomo Puccinin kaikenlaisten asioiden hyväntahdonlähettiläs. 

## Elämä ja Puccinin muiston vaaliminen
Simonetta Puccini syntyi Pisassa Giacomo Puccinin ainoa pojan Antonion ja Giuseppina Giurumellon suhteesta. Antonio meni myöhemmin naimisiin milanolaisen paronittaren Rita dell’Annan kanssa, ja heidän avioliittonsa oli lapseton. Antonio Puccini ei koskaan tunnustanut lastaan mutta Rita maksoi Simonettan opiskelun yliopistoon asti ja kertoi tavatess asioita säveltäjäisoisästään. Antonio Puccinin ja Rita dell’Annan kuotua Simonetta Puccini aloitti oikeustaistelun Puccinin nimestä ja omaisuudesta. Italian korkeimman siviilioikeuden (Corte suprema di cassazione) päätöksellä 1980 Simonetta sai oikeuden käyttää Puccini-nimeä ja sai osan Puccinin kiinteistöistä (Torre del Lagon ja Luccan asunnot).

 
Simonetta Puccini omistautui Giacomo Puccinin elämäntyön säilyttäjäksi. Milanoon perustettiin 1979 *Istituto di Studi Pucciniani* (Puccini tutkimuksen instituutti) ja kiinteistöjen kunnostukseen ja ylläpitoon luotiin yhdistys *Amici delle Case di Giacomo Puccini* (Giacomo Puccinin kiinteistöjen ystävät) 1996 sekä *La Fondazione Simonetta Puccini* (Simonetta Puccinin säätiö) 2005. Signora Puccini oli hyvin usein Giacomo Puccinin kotimuseossa ottamassa vastaan museokävijöitä. Museon näyttelytiloissa oli monenlaisia Giacomo Pucciniin liittyviä näyttelyitä.

Simonetta Puccini julkaisi useita Giacomo Puccinin kirjeitä sekä kirjan William Weawerin kanssa. Vuosittain Puccinin kuolinpäivänä oli säveltäjälle oma muistomessu ja -tilaisuus. Maestron haudalla kotimuseossa oli aina tuoreita kukka. 

Simonetta Puccinin haudattiin 20. joulukuuta 2017 Viareggion Chiesa di Don Boscossa. Muistotilaisuudessa jousikvartetti soitti hänen lempikappaleensa, Giacomo Puccinin säveltämän *Crisantemin*. Simonetta Puccinin tuhkauurna sijoitetaan Villa Museo Giacomo Puccinin marmorihautaan isoisänsä viereen.

## Simonetta Puccini ja Suomi
Simonetta Puccini kävi kaksi kertaa Suomessa. Ensimmäisellä kerralla hän seurasi MatkaKalevan tuottamaa Le Villi -ooppera Suomen ensi-esitystä M/S Silja Europalla 2000 ja toisen kerran 2005, jolloin hän seurasi Suomen Kansallisoopperassa niinikään Edgar -oopperan Suomen ensi-esitystä. Matkojen aikana hän solmi suhteet Ainolaan ja tuloksena oli Jean Sibeliuksen 150 -juhlavuonna 2015 Puccini festivaaleilla konsertti *Due nature a confronto*, jonka viulistina oli Satu Jalas.

## Kirjallisuus
* .
* .
* .
* .
* .
* .

## Lähteet
Peter Čerešňák

**Peter Čerešňák** (s. 26. tammikuuta 1993 Trenčín, Slovakia) on slovakialainen jääkiekkopuolustaja, joka pelaa Extraligan HC Dynamo Pardubicessa.

## Ura
### Seuraura
Čerešňák on HK Dukla Trenčínin kasvatti. Sibir Novosibirsk varasi hänet 115. pelaajana . Čerešňák debytoi Trenčínin miesten joukkueessa vain 17-vuotiaana kaudella 2010–2011. Hän pelasi kauden aikana Extraligassa Trenčínin ja Slovakian alle 20-vuotiaiden maajoukkueohjelma HK Orange 20:n joukkueissa yhteensä 32 runkosarjaottelua tehopistein 1+3=4.

New York Rangers varasi Čerešňákin kuudennella kierroksella 172. pelaajana . Samana kesänä hänet varasi myös Peterborough Petes koko  neljäntenä pelaajana. Čerešňák siirtyi joukkueeseen kaudeksi 2011–2012. Kahden Petesissa vietetyn vuoden jälkeen hän palasi kaudeksi 2013–2014 HK Dukla Trenčíniin. Čerešňák oli joukkueen tehokkain puolustaja tehoilla 3+16=19.

Kaudeksi 2014–2015 Čerešňák siirtyi Tšekin Extraligan HC Vítkoviceen. Kaudella 2015–2016 hän oli joukkueen tehokkain puolustaja tehoilla 2+20=22, joilla Čerešňák jakoi liigan puolustajien pistepörssin yhdeksännen sijan neljän muun pelaajan kanssa. Hän voitti myös Vítkovicen sisäisen tehotilaston lukemalla +12. Kaudeksi 2016–2017 Čerešňák siirtyi kaksivuotisella sopimuksella samassa liigassa pelaavan HC Plzeňin riveihin.

### Maajoukkueura
Čerešňák edusti Slovakiaa Pyeongchangin olympiakisoissa 2018, jolloin hän voitti joukkueen sisäisen maalipörssin ja jakoi sisäisen pistepörssin voiton Dominik Granakin kanssa tehoilla 2+2=4. Čerešňák pelasi myös MM-kilpailuissa vuosina 2014 ja 2017. Valmennus valitsi hänet vuoden 2017 turnauksen päätteeksi joukkueensa yhdeksi kolmesta parhaasta pelaajasta. Čerešňák valittiin myös Saksaa vastaan pelatun alkulohkon ottelun päätteeksi Slovakian ottelun parhaaksi pelaajaksi. Yhteensä hän on pelannut 66 A-maaottelua tehopistein 7+9=16. Čerešňák teki A-maajoukkuedebyyttinsä Euro Hockey Challengessa 12. huhtikuuta 2013 Žlobinissa Valko-Venäjää vastaan.

Čerešňák pelasi myös alle 20-vuotiaiden MM-kilpailuissa vuosina 2011, 2012 ja 2013. Ensimmäisessä turnauksessa hänet valittiin Tšekkiä vastaan pelatun karsintasarjan ottelun päätteeksi Slovakian ottelun parhaaksi pelaajaksi. Vuoden 2013 turnauksessa Čerešňák voitti joukkueensa sisäisen tehotilaston lukemalla +3. Hänet valittiin Yhdysvaltoja vastaan pelatun alkulohkon ottelun päätteeksi Slovakian ottelun parhaaksi pelaajaksi.

Čerešňák pelasi myös alle 18-vuotiaiden MM-kilpailuissa vuosina 2010 ja 2011, joista jälkimmäisessä turnauksessa hän toimi Slovakian kapteenina. Čerešňák valittiin Venäjää vastaan pelatun avausottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2010.

## Tilastot

## Lähteet
*
*

### Viitteet
Opus (äänenpakkaus)

**Opus** on häviöllinen, lisenssimaksuton ja avoin äänenpakkausmenetelmä, jonka on kehittänyt Xiph.org -säätiö ja standardoinut IETF. Se on esitetty vuonna 2012.

## Ominaisuudet

Opus on suunniteltu toimimaan tehokkaasti sekä puheen ja muiden yleisten äänisovellusten kanssa. Samalla se on suunniteltu reaaliaikaisen viestinnän vaatimaa pientä viivettä varten. Formaatti on toteutettu tavalla, joka mahdollistaa sen käytön hitaissa sulautetuissa järjestelmissä.

Opus korvaa avoimet Vorbis ja Speex-formaatit. Sokkotestit ovat vahvistaneet Opuksen tuottavan parempaa äänenlaatua alhaisilla tiedonsiirtonopeuksilla, kuin mikään muu formaatti, mukaan lukien MP3, AAC ja HE-AAC.

Opus on vapaasti saatava määrittely, joka on julkaistu BSD-lisenssillä ja kaikki formaattia koskevat patentit ovat lisensoituja maksuttomasti.

## Esimerkkejä tuetuista alustoista
Opus on IETF:n vuonna 2012 esittämä standardi, joka muutaman vuoden sisällä sai laajaa tukea eri alustoilla ja sovelluksissa.

### Verkkoselaimet
Opuksen roolia osana WebRTC -rajapintaa selittänee koodekin laaja tuki verrattuna aikaisempaan avoimeen Vorbis-formaattiin. Sekä Mozilla Firefox että Google Chrome tukevat formaattia. Googlen selaimen pohjana toimiva Chromium sekä muut Chromiumin Blink-moottoriin pohjautuvat selaimet, kuten Opera, tukevat Opusta. Microsoftin vanha selaintuote Internet Explorer ei suoraan tue Opusta, toisin kuin yhtiön uudempi selain Edge. Applen Safari-selain tukee Opusta, alkaen vuonna 2017 julkaistuista iOS 11 ja MacOS High Sierra -käyttöjärjestelmistä.

Pelkästään Youtuben WebM-tuen myötä suuri osa web-käyttäjistä käyttää Opusta päivittäin. 

### IP-puhe
Monet SIP-asiakasohjelmat ja muut VoIP-järjestelmät käyttävät Opusta puheluiden äänen välittämiseen. Näihin kuuluvat muun muassa Acrobis Softphone, Bria X-Lite, CSipSimple (lisukkeen avulla), Empathy (GStreamerin kautta), Jitsi, Tuenti, Line2, Linphone, Phoner ja PhonerLite, Mumble, Skype, Discord sekä TeamSpeak 3. Myös Sony PlayStation hyödyntää Opusta.

## Liittyvät standardit
* : Ogg Media Types
* : Definition of the Opus Audio Codec
* : Ogg Encapsulation for the Opus Audio Codec 
* : Updates to the Opus Audio Codec
* : Ambisonics in an Ogg Opus Container

## Lähteet

## Aiheesta muualla
Kolmas tila (kasvatustiede)

**Kolmas tila** tarkoittaa kulttuurista välitilaa, jossa kasvavat monikulttuurisesta perheestä tulevat lapset ja nuoret. Kolmannella tilalla viitataan useimmiten kielelliseen kehitykseen ja lukutaidon oppimiseen vaikuttavana tekijänä. Kolmas tila on kasvatustieteen käsite. 

## Lähteet
Kolmas tila

**Kolmas tila** on useiden tieteen- ja kulttuurinalojen käsite:

* kolmas tila, kasvatustiede
* kolmas tila, kuvataide
* kolmas tila, filosofia
* kolmas tila, kirurgia
Maastohiihto talviolympialaisissa 1984

**[[Maastohiihto|Maastohiihdossa]]** oli vuoden 1984 talviolympialaisissa ohjelmassa kahdeksan kilpailutapahtumaa, joista neljä miesten ja neljä naisten tapahtumaa. Menestynein maastohiihtomaa oli Suomi. Menestynein urheilija oli Suomen Marja-Liisa Hämäläinen, joka voitti olympiakultaa kaikilla kolmella naisten henkilökohtaisella matkalla. Uutena kilpailutapahtumana mukaan oli otettu naisten 20 kilometrin hiihto.

## Mitalit

## Lähteet
INaturalist

**iNaturalist** on kansalaistieteellinen projekti ja sosiaalinen verkko luonnontieteilijöitä, kansalaistieteilijöitä ja biologeja. Sen tarkoituksena on kartoittaa ja jakaa havaintoja luonnon monimuotoisuudesta kaikkialla maailmassa. Havaintoja voidaan lisätä verkkosivuston tai mobiilisovelluksen avulla. Havainnot tarjoavat arvokasta avointa tietoa erilaisten tieteellisten tutkimushankkeiden, museoiden, kasvitieteellisten puutarhojen, puistojen ja muiden järjestöjen käyttöön. iNaturalistin käyttäjät ovat kirjanneet vuonna 2008 aloittaneeseen projektiin yli kahdeksan miljoonaa havaintoa, ja projektia on kutsuttu ”luonnonhistorian mobiilisovellukseksi”.

## Aiheesta muualla
* Virallinen verkkosivu
Mäkihyppy talviolympialaisissa 1976

**Vuoden 1976** Innsbruckin talviolympialaisten kilpailuohjelmassa oli kaksi mäkihyppykilpailua, joista toinen normaalimäessä ja toinen suurmäessä. Kilpailupaikkoina oli normaalimäen kilpailussa Toni Seelos Olympiaschanze ja suurmäen kilpailussa Bergiselschanze. Kaikki mitalisijat menivät itävaltalaisille ja itäsaksalaisille hyppääjille.

## Lähteet
Adab

**Adab** (nykyinen Bismāyah) oli muinainen sumerilainen kaupunki. Se sijaitsi etelään Nippurista nykyisen Wasitin maakunnan alueella Irakissa. Edgar James Banksin johtamissa arkeologisissa kaivauksissa vuosina 1903–1904 löydettiin rakennuksia esihistorialliselta ajalta, Ur-Nammun hallintokaudelta (vallassa noin 2112–2095 eaa.). Adab oli tärkeä keskus kuitenkin vain noin vuoteen 2000 eaa. asti. Sumerin kuninkaiden luettelossa kaupunkiin liitetään yksi varhaisimmista dynastioista, johon kuuluu vain yksi kuningas, Lugal-anne-mundu, jonka kerrotaan hallinneen 90 vuotta. Kuningasluettelon mukaan hän olisi ollut kuninkaana noin vuonna 2400 eaa. Adabin suojelusjumalatar oli Ninhursag.

## Lähteet
Mäkihyppy talviolympialaisissa 1980

**Vuoden 1980** talviolympialaisten kilpailuohjelmassa oli kaksi mäkihyppykilpailua, joista toinen normaalimäessä ja toinen suurmäessä. Kilpailupaikkana toimi Intervale Ski Jump Complex.

## Lähteet
Pohjanrölli

**Pohjanrölli** (*Agrostis mertensii*) on heinäkasvien (Poaceae) heimoon ja röllien (*Agrostis*) sukuun kuuluva kasvilaji. Se on monivuotinen ja yleisesti ottaen pienikokoinen heinälaji. Pohjanrölli muistuttaa muita röllilajeja, mutta on erotettavissa niistä vihneellisten tähkylöittensä perusteella.

## Ulkonäkö
Pohjanrölli on kasvutavaltaan mätästävä ja se ei muodosta rönsyjä. Pohjanröllin varret ovat pystyjä sekä hentoja ja voivat kasvaa 10–30 cm korkeiksi. Lehdet ovat kapeita sekä tasaisia, ja kieleke on 1–2 mm pitkä. Pohjanröllin kukinto on harsu ja siirottavahaarainen röyhy, jonka haarat siirottavat vielä kukinnan jälkeenkin. Röyhyn tähkylät ovat yksikukkaisia. Tähkylöiden kaleet ovat punertavia, ulkohelpeissä on yksi, selkeä vihne ja sisähelpeet ovat pieniä tai puuttuvat kokonaan. Pohjanrölli kukkii heinä–elokuussa.

Pohjanrölli voi Suomessa risteytyä rönsyröllin (*Agrostis stolonifera*) ja nurmiröllin kanssa, epävarman tiedon mukaan myös jäykkäröllin.

## Levinneisyys
Pohjanrölli kasvaa etupäässä tunturinummilla ja -niityillä, mutta se voi kasvaa myös tunturien alapuolella olevilla metsämailla. Suomessa pohjanrölliä tavataan yleisesti Lapissa sekä jonkin verran Pohjois-Pohjanmaan ja Kainuun pohjoisosissa. Kaikkein yleisin se on Utsojen, Inarin, Enontekiön ja Kuusamon kuntien alueilla. Tornio–Suomussalmi-linjan eteläpuolella pohjanrölliä ei Suomessa tavata juuri lainkaan.

Pohjanröllin tieteellisen nimen lajinimi (*mertensii*) viittaa 1800-luvun alkupuolella eläneeseen saksalaiseen kasvitieteilijään Karl Heinrich Mertensiin.

## Lähteet

## Aiheesta muualla
* Suomen Lajitietokeskus: Pohjanrölli (''Agrostis mertensii'')
* Global Biodiversity Information Facility (GBIF): ''Agrostis mertensii'' 
* Integrated Taxonomic Information System (ITIS): ''Agrostis mertensii'' 
* United States Department of Agriculture (USDA): ''Agrostis mertensii''
Piperyleeni

**Piperyleeni** eli **1,3-pentadieeni** tai **penta-1,3-dieeni** (C5H8) on dieeneihin kuuluva tyydyttymätön hiilivety. Yhdistettä voidaan käyttää hartsien ja kumien valmistukseen.

## Ominaisuudet, valmistus ja käyttö
Piperyleeni on huoneenlämpötilassa väritöntä nestettä. Se ei liukene veteen, mutta liukenee moniin orgaanisiin liuottimiin, esimerkiksi etanoliin, asetoniin, dietyylieetteriin ja bentseeniin. Yhdisteellä on cis- ja trans-isomeerit. 

Piperyleeniä erotetaan öljynjalostuksen yhteydessä syntyvästä C5-jakeesta. Yhdisteestä valmistetaan muun muassa kumeja ja hartseja. Piperyleenistä voidaan valmistaa joko homopolymeerejä tai se voi olla komonomeerina yhdessä muiden alkeenien kuten butadieenin, isobuteenin ja metyylibuteenien kanssa. Katalyyttinä polymeroinneissa käytetään alumiinikloridia. Piperyleenistä voidaan myös valmistaa 2-metyylifuraania.

## Lähteet

## Aiheesta muualla
*
Mäkihyppy talviolympialaisissa 1984

**Vuoden 1984** talviolympialaisten kilpailuohjelmassa oli kaksi mäkihyppykilpailua, joista toinen normaalimäessä ja toinen suurmäessä. Kilpailupaikkoina oli Igman Olympic Jumps.

## Mitalit

## Lähteet
Häntänadat

**Häntänadat** (*Vulpia*) on heinäkasvien (Poaceae) heimoon kuuluva kasvisuku. Sukuun kuuluu 26 lajia. Häntänadat muistuttavat jonkin verran pikkunatoja (*Festuca*).

Häntänadat ovat yksivuotisia, matalakasvuisia ja hentoja heiniä, jotka ovat kasvutavaltaan löyhästi mätästäviä. Varret ovat pystyjä sekä pyöreitä ja lehdet kapeita. Häntänatojen kukinnot ovat yhteenkasvaneita, kapeita ja yksipuoleisia röyhyjä. Tähkylöissä on neljästä seitsemään kukkaa. Tähkylöiden kaleet ovat keskenään erikokoiset ja alimmat niistä ovat yksisuonisia. Ulkohelpeet ovat pyöreäselkäisiä ja niissä kussakin on pitkä vihne.

Suvun lajeista Suomessa kasvaa hiirenhäntänataa (*Vulpia myuros*), jonka lisäksi myös muita suvun lajeja on tavattu satunnaisesti.

## Lajeja
* *[[ketunhäntänata|Vulpia alopecuros]]* – ketunhäntänata
* *[[Vulpia australis]]*
* *[[oravanhäntänata|Vulpia bromoides]]* – oravanhäntänata
* *[[ripsihäntänata|Vulpia ciliata]]* – ripsihäntänata
* *[[polvihäntänata|Vulpia geniculata]]* – polvihäntänata eli polvitähkänata
* *[[dyynihäntänata|Vulpia membranacea]]* – dyynihäntänata
* *[[Vulpia microstachys]]*
* *[[sirohäntänata|Vulpia muralis]]* – sirohäntänata
* *[[hiirenhäntänata|Vulpia myuros]]* – hiirenhäntänata
* *[[Vulpia sicula]]*
* *[[Vulpia unilateralis]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Vulpia''
* ITIS: ''Vulpia'' 
* United States Department of Agriculture (USDA): ''Vulpia'' 
* Flora of China: ''Vulpia''
Mäkihyppy talviolympialaisissa 1988

**Vuoden 1988** Calgaryn talviolympialaisten kilpailuohjelmassa oli ensimmäistä kertaa kolme mäkihyppykilpailua, kun normaalimäen ja suurmäen kilpailujen lisäksi ohjelmaan lisättiin joukkuemäki. Suomalaiset voittivat kaikki kilpailutapahtumat ja Matti Nykänen voitti molemmat henkilökohtaiset kilpailut.

## Mitalit

## Lähteet
Teatr Za

**Teatr Za** on vuonna 2015 Helsinkiin perustettu, toistaiseksi Suomen ainoa venäjänkielinen ammattiteatteri. Teatr Za:n perustajat ovat Venäjällä näyttelijäksi opiskellut Valtteri Simonen ja Suomessa asuva venäläinen näyttelijä Elena Spirina.

Teatr Za:n tilat sijaitsevat Helsingin Hermannissa entisessä teollisuustilassa osoitteessa Hämeentie 103 (käyntiosoite on Haukilahdenkatu 2D).

Teatr Za:n toimintaan kuuluu läheinen yhteistyö venäläisten taiteilijoiden ja teattereiden kanssa. Teatteri vierailee säännöllisesti Pietarissa sekä korkeatasoisilla venäläisillä teatterifestivaaleilla (2015 Solo-festivaali Moskovassa, 2017 Kamerata-festivaali Tšeljabinskissä). 

Teatr Za valmistaa vain yhden ensi-illan vuodessa ja samaan aikaan ylläpitää ja kehittää olemassa olevia esityksiään.

## Teatr Za:n esitykset
* Hän, joka astuu rajan taa / Идущая за предел – Venäjänkielinen esitys, ensi-ilta 5.5.2015 Pietari, Venäjä

* Pallosalama Dzinnistanista / Шаровая молния из Джиннистана – Venäjänkielinen esitys, ensi-ilta 6.5.2015, Pietari, Venäjä.

* Venedikt Jerofejev: Moskova – Petuški / Москва - Петушки – Esityskielet suomi ja venäjä, Suomen kantaesitys Teatr Za:ssa 15.10.2016 Pietarin ensi-ilta 8.6.2017 Teatr Osobnjakissa.

* Tennessee Williams: Игра для двоих / Kahden hengen näytelmä – Esityskielet venäjä ja englanti, Suomen kantaesitys 1.12.2017

## Lähteet

## Aiheesta muualla
* www.teatrza.fi 
* https://www.facebook.com/Teatr.Za/  
* https://www.hs.fi/kulttuuri/teatteriarvostelu/art-2000002864563.html
* https://www.mtv.fi/uutiset/kulttuuri/artikkeli/venajankielinen-teatteri-ei-politikoi-vaan-kutsuu-myos-suomalaisia/6122762#gs.TyELhPY 
* https://topspb.tv/news/2017/06/8/internacionalnaya-poema-v-helsinki-pokazhut-postanovku-po-proizvedeniyu-moskva-petushki/
* https://yle.fi/uutiset/osasto/novosti/mechta_suprugov_voplotilas_v_zhizn_-_v_khelsinki_otkrylsya_russkoyazychnyi_tyeatr/8417762
* https://yle.fi/uutiset/osasto/novosti/v_khelsinki_nachalas_nedelya_russkoi_kultury__ozhidaetsya_mnozhestvo_meropriyatii/9223174
* https://yle.fi/uutiset/osasto/novosti/yelena_spirina_krik_-_eto_popytka_vyrvatsya_za_predely_sebya/9958008
* https://www.hs.fi/kulttuuri/art-2000002862935.html
Pensseliheinät

**Pensseliheinät** (*Dasypyrum*) on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi vain kaksi lajia, joista voidaan erottaa erilaisia muunnoksia.

## Lajeja
* *[[Dasypyrum hordeaceum]]*
* *[[Pensseliheinä|Dasypyrum villosum]]* – pensseliheinä

## Lähteet
HMS Gibraltar

**HMS Gibraltar** voi tarkoittaa seuraavia aluksia:

**[[HMS Gibraltar (1711)]]*, 20-tykkinen kuudennen luokan alus
**[[HMS Gibraltar (1754)]]*, 20-tykkinen kuudennen luokan alus
**[[HMS Gibraltar (1779)]]*, 14-tykkinen priki
**[[HMS Gibraltar (1780)]]*, 80-tykkinen kolmannen luokan linjalaiva
**[[HMS Gibraltar (1860)]]*, 101-tykkinen ensimmäisen luokan linjalaiva
**[[HMS Gibraltar (1892)]]*, Edgar-luokan risteilijä
**HMS Gibraltarin* piti olla lentotukialus, peruutettu lokakuussa 1945
Hietajärvi (järvi Juvalla)

**Hietajärvi** on Etelä-Savossa Juvalla sijaitseva järvi.

## Maantietoa
Järven pinta-ala on 240 hehtaaria eli 2,4 neliökilometriä. Se on 2,9 kilometriä pitkä ja 1,5 kilometriä leveä. Sen rannat ovat alavaa maata paitsi esimerkiksi etelärannan Tetriniemessä, jossa niemen mäki kohoaa 30 metriä vedenpinnan yläpuolelle. Järvi muodostaa yhden yhtenäisen järvenselän, josta työntyy etelään Raudanlahti ja luoteeseen 700 metriä pitkä nimetön lahti. Järvessä on kaksi autiota saarta Selkäsaari ja Kalmasaari. Selkäsaari on 160 metriä pitkä ja 70 metriä leveä ja sen pinta-ala on noin 70 aaria. Kalmasaari on 100 metriä pitkä ja 40 metriä leveä, ja sen pinta-ala on yli 30 aaria. Saarien yhteispinta-ala on noin 0,4 % järven kokonaispinta-alasta.
Järvi on luodattu ja siitä on julkaistu syvyyskartat. Sen tilavuus on 13 miljoonaa kuutiometriä eli 0,013 kuutiokilometriä. Järven keskisyvyys on 5,2 metriä ja suurin syvyys on 19,7 metriä. Syvin kohta sijaitsee Raudanlahelta pohjoiseen yli järven keskikohdan. Järvessä on Selkäsaaren ympäristössä kolme muuta yli kymmenen metriä syvää syvännettä. Järven pohja on varsin epätasainen ja esimerkiksi syvänteen vierestä voi löytää alle metrin syviä kohtia.

Järven rantaviivan pituus on 10 kilometriä, josta saarten rantaviivan yhteispituus on noin kilometri. Sen rannat ovat metsämaata lukuun ottamatta pohjoisrantojen laajat lähelle rantaviivaa ulottuvat peltopalstat. Järven asutus on haja-asutusta ja rannoille on rakennettu yli 20 vapaa-ajan asuntoa. Pohjoisrannalla sijaitsee Hietajärven kulmakunta ja Raudanlahden länsipuolella Sopalan kulmakunta. Asukkaat käyttävät yhdysteitä 15164 ja 15158 sekä Sopalan kautta kulkevaa kylätietä.

## Vesistösuhteet
Järvi sijaitsee Vuoksen vesistössä (vesistöaluetunnus 04) Suur-Saimaan alueen (04.1) Pihlajaveden–Kokonselän alueella (04.12), jonka Siikajoen valuma-alueeseen (04.122) järvi kuuluu. Järven vedenpinnan korkeus on 85,0 metriä mpy.
Järvi sijaitsee vesistöalueensa latva-alueella ja se saa pääosan vedestään valuma-alueensa sisältä eli järven lähialueelta. Siikajoen valuma-alueella on 57 yli hehtaarin kokoista järveä tai lampea, joista vähintään 13 laskee suoraan tai välillisesti järveen. Niistä huomattavimpia ovat Riiklampi (3 ha) ja Heinolanlampi (2 ha), joiden laskuoja laskee luoteispäässä järven nimettömään lahteen sen pohjoisrantaan, ja saman lahden etelärantaan Vehkajärvi (13 ha), Kirveslampi (3 ha) ja Soilampi (5 ha), Hietajärven kylässä sijaitseva Nikkilänlampi (3 ha), Kalmasaaren kohdalle laskeva Lahnajärven (12 ha) laskuoja, jonka valuma-alueella sijaitsevat myös Pirttijärvi (7 ha), Saarilampi (6 ha), Vuorijärvi (8 ha), Iso Heinälampi (2 ha) ja Kaatrolampi (1 ha), ja lopuksi Raudanlahteen laskevat Mustikkalampi (1 ha) ja Koiralampi (1 ha).

Järven laskujoki lähtee sen koillispäästä ja se laskee sarjana aluksi Retusen (5 ha), sitten Myllyjärven (13 ha) ja sitten kahden Siikajärven, eli Juvan Siikajärven (235 ha) ja Sulkavan rajalla sijaitsevan Siikajärven (205 ha), kautta Pihlajaveden Enonveteen.

## Lähteet
Badminton Library

**Badminton Library**, koko nimeltään **The Badminton Library of Sports and Pastimes**, oli vuosina 1885&ndash;1902 julkaistu brittiläinen urheilulajeja ja muita vapaa-ajan viettotapoja käsitellyt kirjasarja. Teosten aiheina olivat muun muassa kriketti, pyöräily, luistelu, golf ja jalkapallo.

## Lähteet

## Aiheesta muualla

* 
* Badminton Library Internet Archivessa
Lukáš Cingeľ

**Lukáš Cingeľ** (s. 10. kesäkuuta 1992 Žilina, Tšekkoslovakia) on slovakialainen jääkiekkoilija, joka pelaa Tšekin Extraligan HC Kometa Brnossa. Hän on pelipaikaltaan oikea laitahyökkääjä.

## Ura
### Seuraura
Cingeľ on MsHK Žilinan kasvatti. Hän debytoi seuran miesten joukkueessa vain 17-vuotiaana kaudella 2009–2010, jolloin Cingeľ pelasi Extraligassa Žilinan ja Slovakian alle 20-vuotiaiden maajoukkueohjelma HK Orange 20:n joukkueissa yhteensä 34 runkosarjaottelua tehopistein 2+4=6. Avtomobilist Jekaterinburg varasi hänet 168. pelaajana . Samana kesänä Cingeľin varasi myös QMJHL-joukkue Baie-Comeau Drakkar koko  yhdeksäntenä pelaajana.

Kaudeksi 2010–2011 Cingeľ siirtyi hänet varanneen Baie-Comeau Drakkarin QMJHL-joukkueen riveihin. Hän voitti joukkueen sisäisen piste- ja syöttöpörssin tehoilla 18+32=50. Kahden Drakkarissa vietetyn vuoden jälkeen Cingeľ siirtyi kaudeksi 2012–2013 vuoden mittaisella sopimuksella KHL:n tšekkiläisjoukkue Lev Prahaan, jonne hänet varannut Avtomobilist Jekaterinburg kauppasi aiemmin Cingeľin. Hänen roolinsa jäi kuitenkin varsin pieneksi ja Cingeľ pelasi KHL:ssä 15 runkosarja- ja kolme playoff-ottelua. Hän pelasi kauden aikana myös kuusi ottelua lainalla Tšekin toiseksi korkeimmalla sarjatasolla 1. česká hokejová ligan HC Litoměřicessä. Elokuussa 2013 Cingeľ teki vuoden mittaisen jatkosopimuksen Levin kanssa. Kaudella 2013–2014 hän pelasi KHL:ssä 41 runkosarjaottelua tehopistein 2+2=4 ja 18 playoff-ottelua tehopistein 2+1=3. Cingeľ eteni joukkueen kanssa aina Gagarin Cup -finaaleihin saakka, mutta mestaruuden vei kuitenkin Metallurg Magnitogorsk otteluvoitoin 4–3.

Cingeľ siirtyi kaudeksi 2014–2015 kaksivuotisella sopimuksella Tšekin Extraligan HC Sparta Prahaan. Kauden 2015–2016 päätteeksi hän voitti hopeaa. Tammikuussa 2016 Cingeľ teki joukkueen kanssa vuoden mittaisen jatkosopimuksen. Kaudella 2016–2017 hän eteni Spartan kanssa Mestarien liigan finaaliin, mutta mestaruuden vei kuitenkin kotonaan ruotsalainen Frölunda HC jatkoajalla lukemin 4–3.

Kaudeksi 2017–2018 Cingeľ siirtyi jatkamaan Tšekin Extraliga -uraansa vuoden mittaisella sopimuksella HK Hradec Královén riveihin.

### Maajoukkueura
Cingeľ valittiin Slovakian joukkueeseen Pyeongchangin olympiakisoihin 2018. Hän pelasi myös MM-kilpailuissa vuonna 2017. Yhteensä Cingeľ on pelannut 32 A-maaottelua tehopistein 5+6=11. Hän teki A-maajoukkuedebyyttinsä Deutschland Cupissa 7. marraskuuta 2014 Saksan Münchenissä Kanadaa vastaan. Cingeľ keräsi ottelussa neljä jäähyminuuttia. Ensimmäisen A-maajoukkuemaalinsa hän teki kaksi vuotta myöhemmin Deutschland Cupissa 6. marraskuuta 2016 Saksan Augsburgissa alivoimalla Sveitsiä vastaan. Cingeľ sai ottelussa myös syöttöpisteen Marcel Haščákin tekemään maaliin. Hän keräsi ottelusta teholukeman +3.

Cingeľ pelasi myös alle 18-vuotiaiden MM-kilpailuissa vuonna 2010. Valmennus valitsi hänet Slovakian turnauksen yhdeksi kolmesta parhaasta pelaajasta. Cingeľ valittiin myös Suomea vastaan pelatun alkulohkon ottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2009.

## Tilastot

## Lähteet

*
*

### Viitteet
UPS Airlinesin lento 1354

**UPS Airlinesin lento 1354** oli UPS Airlinesin Yhdysvaltain sisäinen rahtilento Louisvillestä Birminghamiin, joka putosi maahan lähestyessään määränpäätään. Koneessa olleet lentäjät saivat surmansa onnettomuudessa.

Kone nousi Louisvillestä kello 5.54 paikallista aikaa, ja oli noin kilometrin päässä määränpäästään, kun se törmäsi puihin, putosi pellolle ja syttyi tuleen.

Onnettomuuden syynä oli miehistön tekemä epävakaa lähestyminen lentokentälle, minkä seurauksena kone joutui minimilähestymiskorkeuden alapuolelle. Onnettomuustutkimuksissa miehistön todettiin olleen väsynyt.

## Lähteet

## Katso myös
* UPS Airlinesin lento 6
Linnansaari

**Linnansaari** tarkoittaa ainakin seuraavia asioita:
* Linnansaari, saari Kangasniemellä
* Linnansaari, saari Lieksassa
* Linnansaari, saari Oulussa
* Linnansaari, saari Linnansaaren kansallispuistossa Rantasalmella
* Linnansaari, saari Rautalammella
* Linnansaari, saari Saarijärvellä
* Linnansaaren kansallispuisto, kansallispuisto Rantasalmella.

## Katso myös
* Linnasaari
Pelicans SB

**Päijät-Hämeen Salibandyseura** eli **Pelicans SB** on lahtelainen salibandyn erikoisseura. Seuran virallinen nimi on Päijät-Hämeen Salibandyseura, mutta sarjoissa joukkueet ovat pelanneet kaudesta 2017–2018 lähtien nimellä Pelicans SB. Sitä ennen käytettiin lyhennettä PHSB.

Seuralla on useita juniorijoukkueita eri ikäluokissa. Miesten edustus pelaa Suomisarjaa ja naisten edustus 1- divisioonaa. Pelicans SB toimii Lahdessa ja Nastolassa. Vuoden 2018 alussa Pelicans SB on Suomen kahdeksanneksi suurin salibandyseura 868 lisenssipelaajallaan.

## Lähteet
Kesuura

**Kesuura** (, , ”leikkaus”) on runosäkeessä oleva tauko, joka merkitään säekaavaan kahdella pystyviivalla **||**. Se ilmenee sananloppuna, ja sen kohdalla voi olla myös välimerkki, kuten pilkku tai piste. Kesuura ei siis voi osua sanan keskelle, mutta se voi osua metronin keskelle. Kesuura voi olla säkeen keskellä tai enemmän säkeen alku- tai loppupuolella. Kaikissa säkeissä kesuuraa ei ole.

Kreikkalaisessa metriikassa kesuuraksi kutsutaan erityisesti sananloppua, joka osuu metronin keskelle, kun taas kahden metronin väliin osuvaa sananloppua kutsutaan nimellä **diereesi** (). Kahden tavun kohtaa, johon ei saa tulla sananloppua, kutsutaan nimellä **zeugma** () eli *silta*.

Kesuuraa kutsutaan *maskuliiniseksi kesuuraksi*, jos sitä edeltää painollinen tavu, ja *feminiiniseksi kesuuraksi*, jos sitä edeltää painoton tavu.

## Kesuuroja

Monilla kesuuroilla on nimi. Daktyylisessä heksametrissä esiintyy muun muassa seuraavia lajeja olevia kesuuroita ( = lyhyt tavu,  = pitkä tavu,  = anceps eli lyhyt tai pitkä tavu; suomennos annettu vain mikäli kesuura osuu samaan kohtaan):

**Trithemimeres** (, lat. *caesura semiternaria*), toisen metronin pitkän tavun jälkeen

:

Esimerkiksi:

:
:*hērō|ōn, || au|tūs de he|lōria | teukhe ky|nessin*
:sankari|en, || heist' | itses|tään teki | koirien | riistan

**Penthemimeres** (, lat. *caesura semiquinaria*), kolmannen metronin pitkän tavun jälkeen

:

Esimerkiksi:

:
:*mēnin a|eide the|a || Pē|lēïa|deō Akhi|lēos*
:Laulaos, | oi runo|tar, || viha | Peleun | poian A|khilleun

:*Arma vi|rumque ca|no || Troi|ae qui | primus ab | oris*
:Taistelut | kerron ja | sen, || mikä | mies pako | laisena | Troijan

**Kata triton trokhaion** (, lat. *caesura trochaica*), kolmannen metronin ensimmäisen lyhyen tavun jälkeen

:

Esimerkiksi:

:
:*eks hū | dē ta | prōta || di|astē|tēn eri|sante*

:*frangeret | inde|prensus ‖ et | inreme|abilis | error*

**Hefthemimeres** (, lat. *caesura semiseptinaria*), neljännen metronin pitkän tavun jälkeen

:

Esimerkiksi:

:
:*Atreï|dēs te a|naks and|rōn || kai | dios A|khilleus.*

**Bukolinen diereesi** (lat. *caesura bucolica*), neljännen metronin jälkeen

:

Esimerkiksi:

:*In nova | fert ani|mus mu|tatas || dicere | formas*

## Lähteet
Zeugma

**Zeugma** () voi viitata seuraaviin:

* zeugma eli iestys, retorinen kuvio
* zeugma eli silta, kesuuraan liittyvä metriikan käsite
* Zeugma, antiikin aikainen kaupunki Commagenessä
Runojalka

**Runojalka** on mitallisessa runoudessa runon poljentoyksikkö ja runosäkeen perusosa. Se muodostuu painottomien ja painollisten tavujen tai lyhyiden ja pitkien tavujen vaihtelusta. Runosäkeet koostuvat usein runojalkojen toistosta runomitan mukaisesti.

Kreikkalaisessa metriikassa käytetään runojalkojen sijasta yleensä metroneita, jotka useimmiten vastaavat jotakin runojalkaa, mutta jambin, trokeen ja anapestin tapauksessa muodostuvat kahdesta jalasta.

## Runojalkoja

Yleisimpiä runojalkoja ovat muun muassa ( = lyhyt/painoton tavu,  = pitkä/painollinen tavu):

* Anapesti: Yhdessä runojalassa on kaksi painotonta/lyhyttä tavua, joita seuraa yksi painollinen/pitkä: 
* Daktyyli: Yhdessä runojalassa on yksi painollinen/pitkä tavu, jota seuraa kaksi painotonta/lyhyttä: 
* Jambi: Yhdessä runojalassa on yksi painoton/lyhyt tavu, jota seuraa yksi painollinen/pitkä: 
* Trokee: Yhdessä runojalassa on yksi painollinen/pitkä tavu, jota seuraa yksi painoton/lyhyt: 
* Pyrrhikus: Kaksi painotonta/lyhyttä tavua: 
* Spondee: Yhdessä runojalassa on kaksi painollista/pitkää tavua: 

## Lähteet
Jalka (täsmennyssivu)

**Jalka** voi tarkoittaa seuraavia:

* jalka, ruumiinosa
* jalka, pituuden mittayksikkö
* runojalka, runosäkeen perusosa metrisessä runoudessa
Dipodia

**Dipodia** (, ”kaksi jalkaa”) eli *kaksoisrunojalka* on runomittojen tyyppi, jossa säe koostuu kahdesta runojalasta. Jambin, trokeen ja anapestin tapauksessa, joissa metron koostuu kahdesta jalasta, dipodia on samalla **monometri** (), eli siinä säe koostuu yhdestä metronista. Nimitykset ovat peräisin antiikin kreikkalaisesta metriikasta. Latinankielisessä runoudessa tyyppi tunnetaan nimellä **binaari** ().

Kreikkalaisessa runoudessa dipodiamittoja käytettiin muun muassa näytelmissä. Nykyisin niitä käytetään muun muassa balladeissa ja lastenloruissa.

## Dipodiamittoja

Kreikkalaisen ja roomalaisen runouden dipodiamittoja ovat muun muassa ( = lyhyt tavu,  = pitkä tavu,  = anceps eli lyhyt tai pitkä tavu):

### Monometrimittoja

**[[Jambi]]nen dipodia** (*ja<sup>2</sup>*) eli **jambinen monometri**
:Säe koostuu kahdesta jambijalasta eli yhdestä jambimetronista.
:

**[[Trokee|Trokeinen]] dipodia** (*tr<sup>2</sup>*) eli **trokeinen monometri**
:Säe koostuu kahdesta trokeejalasta eli yhdestä trokeemetronista.
:

**[[Anapesti]]nen dipodia** (*an<sup>3</sup>*) eli **anapestinen monometri**
:Säe koostuu kahdesta anapestijalasta eli yhdestä anapestimetronista.
:

### Muita dipodiamittoja

**[[Bacchaeus|Bakkhinen]] dipodia** (*ba<sup>2</sup>*) eli **bakkhinen dimetri** (*ba<sup>d</sup>*)
:Säe koostuu kahdesta bakkhisesta metronista.
:

**[[Creticus|Kreetalainen]] dipodia** (*cr<sup>2</sup>*) eli **kreetalainen dimetri** (*cr<sup>d</sup>*)
:Säe koostuu kahdesta kreetalaisesta metronista.
:

## Lähteet